HU Az Európai Unió Hivatalos Lapja C 71/20

A Törvényszék 2013. január 10-i végzése — MyTravel kontra Bizottság

(T-403/05. RENV. sz. ügy) (1)

(Az intézmények dokumentumaihoz való hozzáférés - A Törvényszék által megsemmisített, összefonódásról szóló határozatra vonatkozó dokumentumok - Hozzáférés megtagadása - Okafogyottság)

2013/C 71/31

Az eljárás nyelve: angol

Felek

Felperes: MyTravel Group plc (Rochdale, Lancashire, Egyesült Királyság) (képviselők: kezdetben S. Cardell, B. Louveaux, P. Walter és P. Horan solicitors, később B. Louveaux, P. Walter és P. Horan solicitors)

Alperes: Európai Bizottság (képviselők kezdetben: C. O’Reilly és P. Costa de Oliveira meghatalmazottak, később P. Costa de Oliveira)

A felperest támogató beavatkozók: Svéd Királyság (képviselők kezdetben: A. Falk, C. Meyer-Seitz, C. Stege és U. Persson meghatalmazottak, később: A. Falk és U. Persson meghatalmazottak); Dán Királyság (képviselők: C. H. Vang és V. Pasternak Jørgensen meghatalmazottak); Holland Királyság (képviselők: C. Wissels és J. Langer meghatalmazottak); és Finn Köztársaság (képviselő: J. Heliskoski meghatalmazott)

Az alperest támogató beavatkozók: Németországi Szövetségi Köztársaság (képviselők: M. Lumma és B. Klein meghatalmazottak); Francia Köztársaság (képviselők: E. Belliard, G. de Bergues és A. Adam meghatalmazottak); és Nagy-Britannia és Észak-Írország Egyesült Királysága (képviselők: E. Jenkinson és S. Ossowski meghatalmazottak)

Az ügy tárgya

Az egy összefonódásnak a közös piaccal és az EGT-megállapodással összeegyeztethetetlennek való nyilvánításáról szóló, 1999. szeptember 22-i 2000/276/EK bizottsági határozat (IV/M. 1524. sz., Airtours kontra First Choice ügy) (HL 2000., L 93., 1. o.) bizonyos előkészítő dokumentumaihoz, valamint a Törvényszéknek a T-342/99. sz., Airtours kontra Bizottság ügyben 2002. június 6-án hozott, ezt a határozatot megsemmisítő ítéletét (EBHT 2002., II-2585. o.) követően a Bizottság szervezeti egységei által fogalmazott dokumentumokhoz való hozzáférésnek a felperes számára való megtagadásáról szóló, 2005. szeptember 5-i (D[2005] 8461) és 2005. október 12-i (D[2005] 9763) bizottsági határozatok megsemmisítése iránti kérelem.

A végzés rendelkező része

1. A jelen keresetről már nem szükséges határozni.

2. A MyTravel Group plc viseli a T-403/05. és a T-403/05. RENV. sz. ügyben felmerült saját költségeinek felét, valamint a Bizottság részéről a T-403/05. és a T-403/05. RENV. sz. ügyben felmerült költségek felét.

3. A Bizottság viseli a T-403/05. és a T-403/05. RENV. sz. ügyben felmerült saját költségeinek felét, valamint a MyTravel Group plc részéről a T-403/05. és a T-403/05. RENV. sz. ügyben felmerült költségek felét.

4. Az Európai Bizottság maga viseli saját költségeit, valamint a Svéd Királyság részéről a C-506/08. P. sz. ügyben felmerült költségeket.

5. A Svéd Királyság maga viseli a T-403/05. RENV. sz. ügyben felmerült saját költségeit.

6. A Dán Királyság, a Németországi Szövetségi Köztársaság, a Francia Köztársaság, a Holland Királyság, a Finn Köztársaság és Nagy-Britannia és Észak-Írország Egyesült Királysága maga viseli a C-506/08. P. sz. és a T-403/05. RENV. sz. ügyben felmerült saját költségeit.

(1) HL C 10., 2006.1.14.